Na temelju članaka 15. i 21. Zakona o knjižnicama i knjižničnoj djelatnosti („Narodne novine“ br. 17/19) članka 32. i 39. Statuta Sveučilišta u Zadru (pročišćeni tekst veljača 2019) Rektorica Sveučilišta u Zadru donosi

**IZMJENE I DOPUNE**

**PRAVILNIKA O RADU**

**SVEUČILIŠNE KNJIŽNICE SVEUČILIŠTA U ZADRU**

**Članak 1.**

Članak 5. mijenja se i glasi:

„(1) Knjižnica obavlja svoju djelatnost sukladno Zakonu o knjižnicama i knjižničnoj djelatnosti („Narodne novine“ br. 17/19), propisanim standardima za visokoškolske i sveučiliše knjižnice te Statutu Sveučilišta u Zadru.“

**Članak 2.**

Članak 7. mijenja se i glasi:

„(1) Knjižnica ima voditelja Knjižnice i Stručno vijeće sveučilišne knjižnice(dalje u tekstu Vijeće sveučilišne knjižnice).“

**Članak 3.**

Članak 9. mijenja se i glasi:

*Stručno vijeće sveučilišne knjižnice*

„(1) Vijeće sveučilišne knjižnice čini pet članova: voditelj Knjižnice (član po funkciji), prorektor u čijem je Knjižnica resoru (član po funkciji i predsjednik Vijeća sveučilišne knjižnice, predstavnik zaposlenika u znanstveno-nastavnim zvanjima i dva predstavnika zaposlenika Knjižnice.

(2) Mandat članova Vijeća traje četiri godine.

(3) Članove predlaže voditelj Knjižnice. Odluku o imenovanju Vijeća sveučilišne knjižnice donosi rektor.

(4) Predsjednik Vijeća sveučilišne knjižnice u dogovoru s voditeljem saziva i vodi sjednice Vijeća sveučilišne knjižnice. Voditelj Knjižnice priprema materijale za dnevni red sjednica.

(5) Vijeće može valjano odlučivati na sjednici na kojoj prisustvuje više od polovine članova. Odluke se donose većinom glasova prisutnih članova.

(6) Vijeće razmatra i daje mišljenja o stručnim i drugim pitanjima rada i razvitka knjižnice, predlaže način organiziranja i vođenja stručnog rada, posebice

− predlaže Pravilnik o radu Knjižnice,

− predlaže mjere za razvoj i unapređenje rada Knjižnice,

− predlaže godišnji proračun za nabavu knjižnične građe,

− odobrava otpis knjižnične građe,

− predlaže članove povjerenstvima za reviziju i za otpis knjižnične građe ,

− očituje se o godišnjem izvješću voditelja Knjižnice,

− očituje se o planu rada Knjižnice i u slučaju prihvaćanja prati njegovo izvršenje,

− poduzima i druge aktivnosti od značaja za rad Knjižnice.“

**Članak 4.**

Članak 11. st. 1. mijenja se i glasi:

„(1) Odluku o radnom vremenu Knjižnice donosi prorektor zadužen za Knjižnicu na prijedlog Vijeća sveučilišne knjižnice.“

**Članak 5.**

(1) Ovaj Pravilnik stupa na snagu danom bjave na mrežnim stranicama Sveučilišta.

KLASA: 012-01/18-02/02

URBROJ: 2198-1 -79-01/19-02

Zadar, 26. travnja 2019.

Rektorica

prof. dr. sc. Dijana Vican